פרפרים בארץ ישראל

[ממוזער|250x250 פיקסלים|קבוצה של [כחליל השברק - הפרפר הלאומי של ישראל]]
**ב[[ארץ ישראל]] נצפו כ-150 מיני [[פרפרים]],** השייכים לחמש משפחות שונות, כשהם נפוצים בכל בתי הגידול היבשתיים, מהר חרמון ועד אילת. בנוסף לכך, ארץ ישראל נמצאת על ציר נדידה עולמי של פרפרים ובכל שנה חולפים מעליה כמיליוני פרפרים ממינים שונים.

היחס לפרפרים בישראל מצד האדם הוא חיובי, והם זוכים לאהדה רבה הן מהציבור והן מגופים סביבתיים. בשנות ה-80 הוקמה אגודת חובבי הפרפרים בישראל אשר לומדת וחוקרת את פרפרי ארץ ישראל ובתי הגידול שלהם. ב-2023 אף נבחר פרפר לאומי לישראל - כחליל השברק.

באוקטובר 2018, נתנה האקדמיה העברית ללשון כ־180 שמות עבריים חדשים של פרפרים בישראל.

## גאוגרפיה
[ממוזער|250x250 פיקסלים|[נימפית החורשף המופיע במספרים גדולים בישראל בעיקר באביב בעת נדידתו צפונה]]
בנוסף להיותה של ארץ ישראל ממוקמת על אחד מצירי נדידת העופות העולמיים, היא ממוקמת גם על ציר נדידת פרפרים עולמי. בכל שנה, כמיליוני ואף מיליארדי פרפרים נודדים מעל שמי ישראל בדרכם מחצי האי ערב לאירופה ובחזרה. בין מיני הפרפרים הנודדים נמצאים נימפית החורשף ודנאית הדורה.

## הכחדה ומאמצי שימור
[ממוזער|250x250 פיקסלים|[קיסרית הקטלב|נימפית הקטלב שצולם במהלך ניטור פרפרים אקראי בהר הטייסים]]
[ממוזער|250x250 פיקסלים|פרפר ב[פארק אגם הפרפרים בכרמיאל]]

### גורמי סיכון
בישראל קיימות אוכלוסיות פרפרים שונות לפי אזורים גאוגרפיים ותנאי אקלים שונים, כך למשל קיימים כ-20 מינים ממשפחת הכחליליים המתעופפים רק בחרמון וכ-10 המתעופפים רק במדבר הערבה ובבקעת הירדן. הרחבת הבניה, פיתוח תשתיות ותיעוש גורמים לצמצום סביבות המחיה של הפרפרים והצמחים הפונדקאים שלהם. הכרה והכרזה על שמורות טבע עוזרות להגן על מינים בסיכון. לעיתים המאבקים הבירוקרטיים או המשפטיים להגנת הפרפרים אורכים זמן רב, ומינים רבים ממשיכים להפגע במהלכם.

ב-2020 למרות מאבק ממושך של פעילים, הוכרזה בניה של שכונה חדשה בחדרה הזכתה לשם העממי "שכונת הפרפרים". השכונה עתידה להיבנות על אחד מבתי הגידול הגדולים של נחושתן הנמלים הגלילי.

### מאמצי שימור
תיעודים וניטור על מיני פרפרים בישראל קיימים עוד משנות ה-70 בארץ ישראל. איסוף המידע השתפר משמעותית בשנת 2009 עם הקמת ה-"תוכנית הלאומית לניטור פרפרים" אותה הפעילה אגודת חובבי הפרפרים בישראל. לאחר מאמצים אלו של האגודה, במרץ 2009 הוכרזו 14 מיני פרפרים כמוגנים בישראל, כאשר השר להגנת הסביבה גדעון עזרא הוסיף אותם לרשימת ערכי הטבע המוגנים בהתאם לחוק. מינים אלה הם כ-10% מתוך כ-150 מיני פרפרים המוכרים בארץ. בכך נוספו הפרפרים לדו-חיים, זוחלים, עופות, יונקים וצמחים המוגנים בארץ.

הפרפרים המוכרים כערכי טבע מוגנים בישראל הם: אפורית חלודית, אפורית החמשן, זנב סנונית המכבים, כחליל הבקיה, נחושתן-נמלים גלילי, צמריר הקדד, כחליל קלאופטרה, קרקשי הסנה, כתום-כנף הדופרית, דרומי המרואה, כתמית הורוניקה, כתמית החרמון, כתמית צפונית וכתמית הדרדר.

מאז הניטור ואיסוף מידע אודות פרפרים אף השתכלל והוקמו מספר אתרים מקוונים, קבוצות ברשת החברתית פייסבוק ואף אפליקציה ייעודית בהם מפרסמים המשתמשים דיווחים על תצפיות פרפרים.

## יחסי גומלין עם האדם
[ממוזער|250x250 פיקסלים|[אגודת חובבי הפרפרים בישראל]]
אגודת חובבי הפרפרים בישראל היא ארגון הלומד וחוקר את פרפרי ארץ ישראל ובתי הגידול שלהם. הארגון יוזם בכל שנה ספירת פרפרים ארצית בשיתוף הציבור וגופים נוספים.

ב-2022 הוקם בכרמיאל פארק אגם הפרפרים שהוא פארק ראשון מסוגו בישראל ומציע מוקד ללימוד ולצפייה בפרפרים, בדומה למרכז צפרות ועופות.

### בתרבות
לקראת יום העצמאות ה-75 של מדינת ישראל הושק מיזם לבחירת הפרפר הלאומי של ישראל. במיזם שיתפו פעולה אגודת חובבי הפרפרים בישראל, המשרד להגנת הסביבה, קרן קיימת לישראל, החברה להגנת הטבע, רשות הטבע והגנים, מוזיאון הטבע ע"ש שטיינהרדט ועוד. לבסוף, הפרפר הנבחר היה כחליל השברק, שנבחר בין היתר בזכות צבעיו, כחול ולבן, המהויים את הצבעים הלאומיים של ישראל.

במהלך הקמת פארק אגם הפרפרים גילה דובי בנימיני מין פרפר חדש למדע וקרא לו על שם מפעל קליל - כִּתְמִית קְלִיל (*[[Melitaea klili]]*).

ב-2025, החליטה האקדמיה ללשון העברית לשנות את שמו של הפרפר כתמית ירושלים לשם "כתמית אריאל", על שמו של אריאל ביבס שנרצח בשבי חמאס. השם נבחר משום ש"אריאל" מהווה את אחד משמותיה של ירושלים, וצבעו הכתום של הפרפר מזכיר את שיערו הג'ינג'י של אריאל.

## פרפרים בארץ ישראל
זוהי רשימה מלאה של פרפרי היום שנצפו בטבע בתוך גבולותיה הנוכחיים של מדינת ישראל, כולל הגדה המערבית ורמת הגולן.

### [[הספריתיים|הֶסְפֵּרִיתִיִּים]] (Hespariidae)

### [[כחליליים|כַחְלִילִיִּים]] (Lycaenidae)

### [[נימפיתיים|נִימְפִיתִיִּים]] (Nymphalidae)

### [[צבעוניים (פרפרים)|צִבְעוֹנִיִּים]] (Papilionidae)

### [[לבניניים|לַבְנִינִיִּים]] (Pieridae)

## מקורות
*בן-יהודה, עוז. פרפרי ארץ ישראל.
*בנימיני, דובי. 1998. רשימת פרפרי ישראל, הר חרמון, חצי-האי סיני ומזרח ירדן. (אנגלית)
*בנימיני, דובי, 2002. מדריך הפרפרים בישראל, כולל פרפרי חרמון, סיני וירדן. מהדורה מורחבת. כתר.

## קישורים חיצוניים

* פרפראי ישראל באתר הטבע הישראלי של עוז ריטנר
* פרפרי ארץ ישראל באתר עמותת מן השדה
* שמות פרפרי ישראל, האקדמיה ללשון העברית, הוועדה לזואולוגיה, אוגוסט 2018
* 
* 

## הערות שוליים

*